open-index/open-wikipedia-markdown huggingface dataset:
Vue du Vieux-Port de Bastia

***Vue du Vieux-Port de Bastia*** hè un'opera di u pittore francese Frédéric Bourgeois de Mercey (1803-1860), fatta in u 1839. Hè sposta à u Museu di Bastia.

## L'opera
Si tratta d'una pittura à l'oliu fatta nant'à una tela (46,7 x 73,5 cm). Si trova in un guatru in legnu duratu. Hè stata acquista da u Museu di Bastia in u 1996.

## Analisi

In l'anni 1820-1850 nasce l'usu di u Grand Tour : i giovani pittori facenu un giru di l'Auropa pè a so furmazione culturale è intellettuale. Hè una spezia di viaghju di studiu, nanzu di lanciassi in a vita d'adultu. Hè cusì chì l'Italia attira assai artisti inglesi è francesi. Puru s'ella ùn hè più taliana dapoi pocu, a Corsica attira unepochi di pittori. Venenu sopr'à tuttu in Bastia, vicina da a Tuscana. 

Hè u casu di Frédéric Bourgeois de Mercey, chì vene in Bastia in l'anni 1830. Hè un artistu chì face parechje pitture durante u so viaghju in Italia. Cusì, face una pittura di u Vechju Portu di Bastia. 

## A pittura
L'opera di Frédéric Bourgeois de Mercey si scrive in una visione rumantica è italianizante di Bastia. Ùn hè micca un opera realista : cerca di dà un impressione, quella di un locu esoticu, luntanu di Parigi. Rapresenta un portu di pesca di u Mediterraniu, cù una luce di u meziornu. Ùn cerca micca di fà una pittura chì s'assumiglia à a realità : e muntagne chì sò à u segondu pianu ùn sò micca quelle di Bastia, ma sò ispirate da i paisaghji ch'ellu hà vistu in Italia.

In sta pittura si ricunnosce bè u Vechju Portu di Bastia, cù e so case strinte, è a so marina in forma d'anfiteatru. In fine di contu, stu paisaghju ùn hè cambiatu tantu dapoi circa dui seculi. Si ricunnosce bè a chjesa di San Ghjuvà. Ma ùn hà ch'è un solu campanile, quellu di manca. A pittura hè stata fatta in u 1939. Tandu c'era solu u primu campanile, fattu in u 1810. U segondu campanile hè statu fattu in u 1864, da l'architettu bastiacciu Paul-Augustin Viale. 

Ci sò battellucci à vela è barche di piscadori. Si vede ghjente chì travaglia è chì discuda. Ma sta pittura ùn s'interessa tantu à l'attività di l'omi. U scopu hè di mustrà un paisaghju.

A luce hè quella di u solu chì si chjina, à l'attrachjata. I culori di a cità sò caldi (giallu, aranciu...) allora chì quelli di a muntagna sò più freddi (turchinu, malbu). L'impressione d'inseme hè quellu di calma.

Simu quì in una pittura tippica rumantica : a muntagna hè maestosa, a cità calma trà e cime è u mare, cù una luce appaciante.

Sta pittura ùn hè dunque micca una pittura realista : a forma di e muntagne hè inventata. E case di u Vechju Portu elle sò realiste è si ricunnoscenu bè. Sola a chjesa di San Ghjuvà hè cambiata, cù u segondu campanile chì hè statu aghjustatu unepochi d'anni dopu.

## Infurmazione
Numeru d'inventariu : MEC.96.7.1.1

Dimensione : 46.7 cm x 73.5 cm

## Note
Fruntone di a cappella di u cunventu di i Missiunari di Bastia

U **Fruntone di a cappella di u cunventu di i Missiunari di Bastia** hè un'opera d'arte chì si trova à u Museu di Bastia. Rapresenta u stemma di a Republica di Ghjenuva: dui griffoni tenenu un blasone cù una croce.

L'artistu si chjama Francesco Baratta, natu in a cità tuscana di Carrara.

A scultura hè fatta di marmeru. 

Si truvava prima sopr'à l'entrata di a cappella di u cunventu di i Missiunari Lazaristi (l'attuale liceu Jean Nicoli). Dop'à a cunquista francese, u cunventu diventa a sede di u putere francese. Tandu, a croce di Ghjenuva hè zuccata è hè rimpiazzata da trè fiori di lice, simbuli di u reame di Francia.

Più tardi, i dui griffoni sò messi nant'à dui pilastri, vicini di a funtana di u Guadellu (oghje Piazza Vattelapesca). Si vedenu nant'à e carte pustale antiche.

U griffone hè un animale miticu cumpostu da dui animali : testa è ale d'acula, corpu è zampe di leone. Simbulizeghja a forza (u leone) è a prutezzione (l'acula). U griffone si ritrova spessu à u Medievu. Diventa u simbulu di a Republica di Ghjenuva : dui griffoni chì ingiranu u stemma ghjenuvese, una croce rossa nant'à fondu biancu : hè a croce di San Ghjorghju.

## Infurmazione
Numeru d'inventariu : MEC.2005.0.15.1-3

## Note
Vespa orientalis

U **calavrone urientale** (*Vespa orientalis* Linnaeus, 1771) hè un vespide simile à u calavrone auropeu (*Vespa crabro*). Ùn deve esse cunfusu nè cù *Vespa mandarinia*, urighjinaria di l’estu asiaticu è di dimensione più maiò, micca prisente in Auropa, nè cù u calavrone zampigiallu (*Vespa velutina*) chì, ellu, hè prisente in Auropa. 

## Distribuzione è habitat
A spezia hè sparta in u sudestu auropeu (cumpresa l'Italia miridiunale), in u Mediu Uriente è in Madagascaru.

U calavrone urientale hè statu osservatu in Corsica, in Aiacciu, per a prima volta, di sittembre 2025.

## Biulugia
U calavrone urientale custruisce u nidu in modu simile à u calavrone cumunu, vale à dì in e cavità di l’arburi è in case abbandunate, ma qualchì volta puderia nidificà ancu in a tarra.

Certi ricircatori anu scupertu chì in e bande gialle di l’addome di ‘ssu calavrone, hè prisente un pigmentu chjamatu xantopterina chì hà a capacità d’assorbe l’energia sulare è di rende attive i calavroni, chì difatti preferiscenu travaglià in u dopu meziornu avanzatu, à u cuntrariu di parechje altre spezie di calavroni chì preferiscenu travaglià cù u frescu di a matina o nanzu à sera, per evità u caldu eccessivu.

Di vaghjimu ‘ssu calavrone compie attacchi massivi à l’alveari d’Apis mellifera sicula (induve ‘ssa spezia hè prisente, cum’è per esempiu in l’isula di Cìpru), chì ùn ponu tumbà lu pungendu lu, postu chì u so tegumentu hà una cuticula cusì dura ch’ella hè inviulabile à i so punziglioni: per quessa, l’ape li facenu un’appallutamentu è l'assuffucanu. Hè statu mustratu chì a limita termica di sopravivenza hè di 50,6 ± 0,6 °C per a vespa urientale, mentri per l’ape mellifere hè di 50,5 ± 0,1 °C; dunque ùn hè micca a temperatura chì, in a fasa d’appalluttamentu, tomba u calavrone urientale, ma u sciacciamentu adduminale chì ne impedisce a respirazione nurmale, cù una calata d’umidità è un piccu d’anidride carbonicu.

## Ricunniscenza
A vespa urientale si ricunnosce per via di a so tinta intensamente russiccia, guasi uniforme, spiccata solu da u culore giallu prisente in una larga banda in l’addome, è in una tacca nant’à a testa.

## Note
Otto Dix

**Otto Dix** (Gera, 2 di dicembre 1891 – Singen, 25 di lugliu 1969) hè statu un pittore tedescu.

## Biugrafia
Participò à a Prima Guerra Mundiale, una sperienza chì li lasciò una prufonda impronta. Si fece cunnosce per e so rapresentazioni crude di u cunflittu bellicu è per a so descrizzione critica di a situazione in Germania durante a Republica di Weimar. Fù unu di l'artisti più impurtanti di u muvimentu di a Nova Oggettività, inseme à George Grosz è Max Beckmann. Dopu à l'ascesa di u nazisimu, firmò in Germania, benchì fussi cunsideratu cum'è artista degeneratu. In u 1939, fù accusatu d'avè participatu à un cumplottu per tumbà Adolf Hitler, ma fù liberatu più tardi. À a fine di a Seconda Guerra Mundiale, fù arrulatu in u Volkssturm, catturatu da i Francesi in u 1945 è liberatu l'annu dopu. Dopu à a guerra, si stabilì in Dresda, in Germania Orientale, induve campò è travagliò. A critica ricunniscì a so opera tantu in Alemagna Occidentale chè in quella Orientale.
Croce di sant'Andria (eraldica)

A **croce di sant'Andria** hè in araldica una pezza onurevule (di prima ordine) custituita da a somma d'una banda è d'una sbarra.  Certi araldisti usanu, raramente, l'espressione croce traversa. In iSpagna hè detta ancu croce di Burgogna. U riferimentu à sant'Andria pruvene da a forma di a croce chì, sicondu à ciò chì a tradizione martirulogica tramanda, fù usata per u martiriu di Sant'Andria apostulu.

## Pruportione
In l'araldica taliana ogni bracciu hè largu un terzu di a larghezza di u scudu, mentri in l’araldica francese ogni bracciu hè largu dui moduli (2⁄7 di a larghezza di u scudu).


File:Decusse1.svg|Di rossu, à a croce di sant'Andria d'oru
File:Decusse2.svg|D’oru, à a croce di sant'Andria di rossu
File:Decusse3.svg|Partitu d'oru è d'azzurru, à a croce di sant'Andria di rossu nant'à tuttu
File:Decusse4.svg|Partitu, in u prima: D'oru à a croce di sant'Andria di rossu; in u sicondu: di turchinu
File:Decusse5.svg|Inquartatu, in u prima è u quartu: d'oru, à a croce di sant'Andria di verde; in u sicondu è u terzu: di rossu, à a croce di biancu


## Bandere cù a croce di sant'Andria


File:Flag of Scotland.svg|Bandera di a Scozia
File:Saint Patrick's Saltire.svg|Bandera storica di u Regnu d'Irlanda
File:Flag of Mercia (2014).svg|Bandera storica di u Regnu di Mercia
File:Flag of Tenerife.svg|Bandera di Tenerife (Spagna)
File:Provincia de Santa Cruz de Tenerife - Bandera.svg|Bandera di a Pruvincia di Santa Cruz de Tenerife (Spagna)
File:Russia, Flag commander 2000 chief.svg|A bandera d’un cumandante di a Marina militare di a Federazione Russia
File:Flag of Florida.svg|Bandera di a Florida (Stati Uniti d’America)
File:Flag of Alabama.svg|Bandera di l’Alabama (Stati Uniti d’America)
File:Flag of Nova Scotia.svg|Bandera di a Nova Scozia (Canada)
File:Flag of San Andrés y Providencia.svg|San Andrés, Providencia è Santa Catalina (Culumbia)


## Note
Krasnodar

**Krasnodar** (in russiu: *Краснодар*), chì purtava u nome di **Yekaterinodar** finu à u 1920, hè a cità a più grande di u sudu di a Russia. Si trova in a parte sudest di a Pianura d'Europa orientale, nantu à a riva di u fiume Kuban, à u nordu di e muntagne di u Caucasu. Hè stata fundata in u 1793 da i cosacchi ucraini. Avà, in u 2025, a pupulazione di a cità hè di 1 154 885 abitanti.

## Noti


## Ligami esterni
* krd.ru
Rajidae

**Rajidae**.

### Pesci
;D
Dipturus oxyrinchus
;L
Leucoraja circularis
Leucoraja fullonica
Leucoraja naevus
;R
Raja asterias
Raja brachyura
Raja clavata
Raja miraletus
Raja polystigma
Raja radula
Raja undulata
Razza stellina
Rostroraja alba
Acrocephalidae

**Acrocephalidae**.

### Acelli
;A
Acrocephalus arundinaceus
Acrocephalus melanopogon
Acrocephalus paludicola
Acrocephalus palustris
Acrocephalus schoenobaenus
Acrocephalus scirpaceus
;H
Hippolais icterina
Hippolais polyglotta
Cantone di Belgodère

U **cantone di Belgodère** hè un'antica divisione amministrativa francese, situata in u dipartimentu di l'Alta-Corsica è in a cullettività territuriale di Corsica.
Scolopacidae

**Scolopacidae**.

### Acelli
;A
Actitis hypoleucos
Arenaria interpres
;C
Calidris alba
Calidris alpina
Calidris canutus
Calidris ferruginea
Calidris minuta
Calidris temminckii
;L
Limosa lapponica
Limosa limosa
Lymnocryptes minimus
;N
Numenius arquata
Numenius phaeopus
;S
Scolopax rusticola
;T
Tringa erythropus
Tringa glareola
Tringa nebularia
Tringa ochropus
Tringa totanus
Phoenicopteridae

A famiglia di **[[Phoenicopteridae]]**, hè una spezia di acelli.

## Acelli

;C
Cicciara rosa (Phoenicopterus roseus)

;P
Phoenicopterus ruber
Cumunità di cumune di l'Isula - Balagna

A **cumunità di cumune di l'Isula - Balagna** hè una cumunità di cumune francese situata in u dipartimentu di l'Alta Corsica in a cullettività territuriale di Corsica.
Aeshnidae

**Aeshnidae**.

### Insetti
;A
Aeshna affinis
Aeshna cyanea
Aeshna isoceles
Aeshna mixta
Anax imperator
Anax parthenope
;B
Boyeria irene
Brachytron pratense
Victor Hugo

**Victor Hugo**, natu u    (u 26 di ferraghju di u 1802) in Besançon è hè mortu u 22 di maghju di u 1885 in Parigi, hè un pueta, dramaturgu, rumanzieru è disignatore francese assuciatu à u rumantismu. Hè cunsideratu da unu di i scrittori di a lingua francese è di litteratura mundiale i più primurosi. Hugo era ancu una figura pulitica è un intellettuale ingagiatu chì hà un rolu ideulogicu maiò è occupa una piazza primurosa in a storia di e lettere francese à u XIX seculu.

In u teatru, Victor Hugo s'impone cum'è unu di i capi di u rumantismu francese prisentendu a so cuncipimentu di u dramma romanticu in i prifazii chì incognanu *Cromwell* in u 1827, pò *Hernani* in u 1830, chì sò manifesti veri, eppò da e so altre opere drammatiche, in particulare *Lucrezia Borgia* in u 1833 è *Ruy Blas* in u 1838.

A so opera puetica include parechje cullezzione di puemi lirichi, e più celebre sò *Odes è Ballades* publicatu in u 1828, *E foglie di u vaghjime* in u 1831 è *Les Contemplations* in u 1856. Victor Hugo hè ancu un pueta ingagiatu contr'à Napuleone III in *Les Châtiments*, publicatu in u 1853, è un pueta epicu in *A legenda di i seculi, pu*blicatu da u 1859 à u 1883.

Cum'è rumanzieru, ellu scontra un grande successu pupulare, apprima cù *Notre-Dame de Paris* in u 1831, è ancu di più cù *Les Misérables* in u 1862.

E so opere multipule inclodanu ancu scritti è discorsi pulitichi, conti di viaghju, testi di note è mimorie, cummenti literarii, una currispundenza ricca, à pocu pressu quattru mila disegni, a maiò parte sò rializati à l'inchjostru, è ancu à cuncipzione di quadri interni è una cuntribuzione à u ritrattu.

Assai implicatu in u dibattitu publicu, Victor Hugo hè parlamintariu sottu à a Munarchia di Lugliu è sottu à a Siconda è a Terza Ripublica. Ellu si bandisce per quasi vint'anni in Jersey è Guernsey sottu à u Sicondu Imperu, qualessu hè unu di i grandi umpunenti. Azzicatu à a pace è a libertà è sensibile à a miseria umana, si sprime in favore di numarose avanzate suciale, s'uppone à a pena di morte è à u schjavitù. Sustene ancu l'idea di un'Europa unificata.

U so impegnu risulutamente ripublicanu in a siconda parte di a so vita è a so immensa opera literaria facenu di ellu una figura imblimatica, chì a Terza Ripublica hà unuratu cù funerale naziunale è u trasfirimentu di a so salma à u Pantheon di Parigi. U 1 di ghjugnu di u 1885, dece ghjorni dopu a so morte. Durante i dui ghjorni chì hè spunata a so tomba à u publicu, più di dui milioni di persone sò vinuti pè rendelli umagiu.

Avendu assai cuntribuitu à u rinnovu di a puesia è di u teatru è avendu stampatu a so epica cù e so pusizioni pulitiche è suciale, Victor Hugo, chì a vita è l'opera facenu ugettu di parechji cummenti, hè ancu celebratu oghje in Francia è à u stranieru.
Asparagaceae

**Asparagaceae**.

### Pianti

;A
Agave americana
Agave sisalana
Asparagus acutifolius
Asparagus albus
Asparagus officinalis

;M
Muscari armeniacum
Muscari botryoides
Muscari neglectum

;O
Ornithogalum umbellatum

;P
Pedi d'elefanti
Polygonatum multiflorum
Polygonatum odoratum
Polygonatum verticillatum
Prospero obtusifolium

;S
Scilla autumnalis
Blenniidae

**Blenniidae**.

### Pesci
;A
Aidablennius sphynx

;C
Coryphoblennius galerita

;P
Parablennius gattorugine
Parablennius incognitus
Parablennius rouxi
Parablennius tentacularis
Parablennius zvonimiri

;S
Salaria fluviatilis
Salaria pavo
Franz Marc

**Franz Marc** (8 di ferraghju 1880, Munich – 4 di marzu 1916, Braquis) hè statu un pittore tedescu.

Hè statu una di e figure più impurtanti di a pittura espressionista alemana. Hè statu membru fundatore di u gruppu artisticu "Der Blaue Reiter" (U Cavalieru Turchinu). E so opere più cunnisciute sò ripresentazioni culurite d’animali. Hè mortu in cumbattu durante a Prima guerra mundiale.
Gobiidae

**Gobiidae**.

;A
Aphia minuta

;C
Chromogobius quadrivittatus
Chromogobius zebratus
Corcyrogobius liechtensteini
Crystallogobius linearis

;D
Deltentosteus quadrimaculatus

;G
Gammogobius steinitzi
Gobius auratus
Gobius bucchichi
Gobius cobitis
Gobius cruentatus
Gobius fallax
Gobius geniporus
Gobius niger
Gobius paganellus
Gobius vittatus
Gobius xanthocephalus

;L
Lesueurigobius suerii

;P
Pomatoschistus bathi
Pomatoschistus marmoratus
Pomatoschistus microps
Pomatoschistus minutus
Pomatoschistus quagga
Geraniaceae

**Geraniaceae**.

### Pianti

;E
Erodium botrys
Erodium chium
Erodium ciconium
Erodium cicutarium
Erodium malacoides
Erodium salzmannii

;F
Furcina (flora)

;G
Geranium columbinum
Geranium dissectum
Geranium lucidum
Geranium molle
Geranium nodosum
Geranium pusillum
Geranium pyrenaicum
Geranium robertianum
Geranium rotundifolium
Geranium sylvaticum
Gurru

**Gurru** ( *Gür* in Lumbardu ) hè una cumuna Taliana di 167 abitanti  in a Pruvincia di u Verbanu, Cusiu è Ossola in Piemonte.

Hè situatu in a Valli Cannobina ; hè situatu à pochi chilometri da u Parcu Naziunale di a Val Grande è da u Lavu Maiò.
August Macke

**August Macke** (3 di ghjennaghju 1887 – 26 di settembre 1914) hè statu un pittore tedescu. 

Fù unu di i principali membri di u gruppu espressionistu *Der Blaue Reiter* (U Cavaliere Turchinu). A so opera riceve influenze d’altri stili di l’epica, cum’è u cubisimu è l’orfisimu. Morì in cumbattu à l’iniziu di a Prima Guerra Mundiale.
José Fabri-Canti

**José Fabri-Canti**, cugnome di **Joseph Fabrikant**, natu u 29 di maghju 1916 in Nizza è hè mortu u 21 settembre di u 1995 à Bernay hè un pittore francese.

## Biugrafia
I genitori di José Fabri-Canti eranu rivuluzionarii russi esiliati. U so babbu, ingegnere, era musicante, è a so mamma scultrice. Hà cuminciatu a so carriera in Corsica, espunendu in Bastia in u 1935 è in Aiacciu in u 1938. Fabri-Canti parte dopu in Parigi in u 1938, induve hè statu ammessu à l' École des Beaux-Arts, studiendu in u studio di Jean Dupas . Smubilizatu in u 1940 dopu a Siconda Guerra Mundiale, hà ripigliatu i so studii è hà vintu i premii Chenavard, Le Roux è Gabriel Ferrier.

In u 1943, face una mostra à a Maison des Lettres in Parigi. In u 1944, hà vintu u premiu Eugène-Thirion è in u 1946 un primu Grand Prix de Rome, cù *U Sacrificiu di Mitra* .

Fabri-Canti hè statu in Roma per sei anni. In u 1950, hè statu sceltu per rapresentà a Francia à a Mostra Internaziunale d'Arte Sacra, accantu à Marc Chagall, Georges Rouault, Maurice Denis, Georges Desvallières è Alfred Manessier . Hà realizatu opere maiò di pittura murale è di vetri culuriti.

Dopu à l'Italia, hà passatu un tempu in Svizzera, ciò chì hà marcatu una tappa impurtante in a so carriera. Hà espostu successivamente à Ginevra à u Museu Rath in u 1954, à Losanna à u Museu d'Arte è Storia di Neuchâtel, à u Museu di Belle Arti di Le Locle in u 1956, è à a Sala di Esposizioni di Zurigo in u 1957.

In u 1958 hà participatu à a mostra naziunale di u premiu à u Museu Naziunale d'Arte Moderna di Parigi, è in u stessu annu hà espostu in Marseglia .

In u 1959, una mostra à u museu Massena di Nizza hà riunitu 75 di e so pitture da cullezzione private europee è americane.

Fabri-Canti hà cunnisciutu un grande successu in l'anni 1960 ind'è i cullezziunori svizzeri, è dopu in l'anni 1970 in Washington. Ferma cunnisciutu in Corsica per avè pittatu paisaghji è piscadori. A cità di Bastia tene unu di i so paisaghji, spostu à u Museu di Bastia : *[[Vue du Vieux-Port et de la citadelle de Bastia]]*.

### Bibliugrafia

* José Fabri-Canti, Mattie Lolavar, *José Fabri-Canti*, Washington, Paris, Cyrne Art, 1990 (OCLC 83881701 ) .
Chjave di volta chì rapresenta à San Ghjorghju

A **Chjave di volta chì rapresenta à San Ghjorghju** hè un'opera ch'ellu si pò vede à u Museu di Bastia. Ùn si cunnosce l'autore, si sà ch'ella hè di u seculu 16. Hè fatta in teghja di Lavagna.

Una chjave di volta hè a petra centrale, piazzata in cima di una volta. Hè l'ultima petra chì hè messa durante a custruzzione. Hè ella chì permette à l'altre petre di tene. Senza ella, a volta si ne fala. Hè spessu decurata in e case impurtante (chjesa, palazzu.

A chjave di volta rapresenta à San Ghjorghju, chì tomba un dragone. San Ghjorghju era u prutettore di a Republica di Ghjenuva. Hè spessu rapresentatu in traccia di battesi contr'à un dragone. Rapresenta a vittoria di u bè contr'à u male. In a cità di Ghjenuva, sta fiura hè assai presente nant'à e case è i lochi di putere, ch'ella sia in pittura o in scultura.

A chjave di volta era messa in una di e sale di u palazzu di i guvernatori di Bastia. Hè oghje sposta à u Museu di Bastia.

## Infurmazione
Numeru d'inventariu : MEC.56.13.63

Diametru : 43 cm è 33 cm 

Altezza : 26 cm 

Pesu: 95 kg

## Note
Pittura di u doge Luca Giustiniani da Cornelis de Wael

**A pittura di u doge Luca Giustiniani** da u pittore Cornelis de Wael hè un'opera ch'ellu si pò vede à u Museu di Bastia. Hè l'opera di l'artistu olandese Cornelis de Wael (1592-1667). Hè una pittura fatta nant'à tela (130 x 96 cm), fatta trà 1644 è 1646. 

Rapresenta Luca Giustiniani chì hè statu u 107u doge di a Republica di Ghjenuva, trà 1644 è 1646.

U doge era u persunagiu u più impurtante di a Republica di Ghjenuva. Era elettu per dui anni. Hè ellu chì direge a Republica di Ghjenuva, è chì face appiegà e lege è e decisione pigliate da u guvernu.

Luca Giustiniani hè rapresentatu cum'è un rè. Hà parechji attributi d'un rè : un mantellu d'ermellinu, una curona nant'à u capu, è tene un scettru in a so mane diritta.

In u 1637, a Republica di Ghjenuva face di a Corsica un reame ("regno"), pè ragione diplomatiche. Tandu, u doge di Ghjenuva porta u titulu simbolicu di "Rè di Corsica". Bastia diventa a capitale di stu reame.

## Infurmazione
Numeru d'inventariu : MEC.2016.1.1

## Note
Pittura di Pasquale Paoli da Luigi Varese

**Pittura di Pasquale Paoli da Luigi Varese** hè un'opera d'arte sposta à u Museu di Bastia. Hè stata fatta in u 1851 da u pittore bastiacciu Luigi Varese (1797-1852). Hè unu di i pittori corsi i più famosi.

Luigi Varese hè esciutu da una famiglia di sgiò bastiacci, chì stavanu in u quartieru di San Ghjisè. Hà fattu i so studii in Italia è era dinù scultore. Hè ellu chì hà fattu u bustu di Pasquale Paoli chì si trova in a cità di L'Isula Rossa. Hà fattu dinù a scultura munumentale di Paoli chì si truvava in l'entrata di u Teatru di Bastia, ma chì hè stata distrutta durante i bumbardamenti di u 1943, durante a segonda guerra mundiale.

In u 1829 Luigi Verese crea una scola municipale di dissegnu in Bastia. Era una scola gratisi, chì dava corsi a sera per l'operai, bancalari o muradori chì si vulianu perfezziunà.

## L'opera
Hè stata fatta dopu à a morte di Pasquale Paoli. Hè unu di i ritratti i più famosi d'ellu. Tandu, Paoli diventa un'eroe pè tutti i Corsi. A Corsica hè diventata francese, ma parechji artisti volenu difende l'identità corsa è tene e leie cun l'Italia. Per quessa, s'interessanu à a storia è i grandi persunagi cum'è Paoli.

Varese face una pittura di l'omu puliticu, micca u capimachja guerrieru. 

Paoli hè rapresentatu in traccia di fidighjà versu a diritta, vale à dì versu l'avvene, o forse versu l'orizonte. Simbulizeghja a cunfidenza in l'avvene, a sperenza, a riflessione. Paoli pare determinatu, cunvintu. U fondu hè scuru, ci dà un'impressione di calma. Ma u so visu chjaru. U sguardu di u spettatore si porta nant'à u visu di Paoli.

Ci hè una pagina bianca : rapresenta l'avvene da scrive.

Luigi Varese hà vulsutu rende omagiu à un omu ch'ellu ammirava. Hè un ritrattu cummemurativu, sulennu, è ottimistu, cunfidente in l'avvene.

## Infurmazione
Numeru d'inventariu : MEC.84.2.2

Dimensione : 118.5 cm x  95.2 cm

## Note
Stemma di u Reame Anglocorsu

**U Stemma di u Reame Anglocorsu** hè un'opera chì si trova à u Museu di Bastia. Hè una pittura fatta nant'à u legnu. Ùn si cunnosce micca l'autore. Hè stata fatta trà u 1794 è u 1796.

In u 1794, Pasquale Paoli dumanda à l'Inglesi d'intervene in Corsica, è caccianu i Francesi. Tandu nasce u reame anglocorsu. U guvernu si stalla in Bastia. Stu reame piglia fine in u 1796, è voltanu i Francesi.

Stu stemma hè un simbulu di stu reame. Era situatu à l'entrata di u Scagnu di a marina, situatu nant'à u Vechju Portu (ma ùn si micca induve di manera precisa). Hè bislingu, hè scrittu nantu : "*The marine office - scagno della marina*" in inglese è talianu.

Hè scritta ancu u mottu "Amici non di ventura", chì hè una frasa esciuta da a Divinia cummedia di Dante. Significa l'amicizia trà a Corsica è l'Inglesi.

In i dui tonduli, ci sò l'arme di a Corsica (a testa di moru, à manca) è a Grande Brittagnia (à diritta). In u tondulu di diritta, spezzatu in quattru, si ponu vede l'arme di a Grande Britania (trà u 1714 è u 1801).

* Primu quartu : l'arme di l'Inghilterra (i trè leoni) è di a Scozzia
* Secondu quartu : trè fiori di lice, chì rapresentanu u Reame di Francia (chì era rivendicata da i Francesi)
* Terzu quartu : una arpa, strumentu chì rapresenta l'Irlanda
* Ultimu quartu, divisu in quarte parte : hè u stemma di a Casa di Hannovra (in Alemagna attuale). Territoriu britannicu induve si vede i simbuli di Brunswick, Lunebourg, Hannovra è a curonna d'Elettore di u Santu Imperiu.

Sopr'à, si vede una curonna, chì simbulizeghja chì in u reame anglocorsu, a Corsica ùn hè micca un territoriu inglese, ma sott'à a prutezzione di l'Inglesi. D'una certa manera, i Corsi ùn sò micca sottumessi à u Rè d'Inghilterra, tenenu a so autunumia.

## Infurmazione
Numeru d'inventariu : MEC.56.13.142

## Note
Pittura d'Andrea Doria

**A pittura d'Andrea Doria** hè un'opera chì si trova à u Museu di Bastia. Ùn si cunnosce micca l'autore, hè attribuita à scola ghjenuvese. Ùn si cunnosce mancu a data : u 16u o u 17u seculu. 

## Andrea Doria
Andrea Doria (1466-1560) hè unu di l'omi i più famosi di a storia di Ghjenuva. Hè statu un grande amirale è omu puliticu ghjenuvese, à u 16u seculu. Prima hè statu à u serviziu d'altre putenze (a Francia, dopu l'imperatore Carlu Quintu). Tandu si dice ch'ellu era condottiere, un sceffu militare di suldati. Hè ellu chì dà a so indipendenza à Ghjenuva, è chì riurganizeghja a Republica. Face compie e lite trà Ghjenuvesi. Diventa tandu un grande capimachja militare di u Mediterraniu, luttendu contr'à l'Ottomani è i pirati barbareschi. Grazia à ellu, a Republica di Ghjenuva cunnosce a stabilità, a pace è a ricchezza.

Hè ghjuntu in Corsica per cumbatte u signore Rinucciu della Rocca, in guerra contr'à l'autorità ghjenuvese. In l'anni 1553-1554 volta per battesi contr'à e truppe francese è turche cummandate da Samperu Corsu.

Andrea Doria hà campatu sin'à 94 anni.

## L'opera
Stu ritrattu rapresenta à Andrea Doria à a fine di a so vita, à pusà in u so scagnu. Ci sò ducumenti, un orilogiu, è Andra Doria hà un ghjattu. U ghjattu simbulizeghja a libertà è l'indipendenza. Sapemu chì Andrea Doria avia un ghjattu, chjamatu Dragut, di u nome di u so nemicu, u piratu sarracinu.

## Infurmazione
Numeru d'inventariu : MEC 2018.1.1

## Note
Léon Cannicioni

**Léon Charles Cannicioni**, natu in Aiacciu u  d'aprile di u 1879 è mortu u  d'aprile di u 1957 in Courbevoie, hè un pittore francese.

## Biugrafia
Léon Charles Canniccioni nasce in Aiacciu in  u 1979, ma i so parenti sò originarii di u paese di Multifau, in Corsica suprana. In u 1880, i so parenti si stallanu in Parigi induve hà face una bella educazione secundaria. À 19 anni, nantu à u cunsigliu di u capitanu Peraldi, s'ingagia in i spenghjifochi di Parigi per 4 anni  .

À tempu, hè scrittu à l'Ecole des Arts Décoratifs è dopu hè ricevutu à l'Ecole nationale des Beaux-arts.

Hè l'elevu di i pittori famosi Jean-Léon Gérôme è Gabriel Ferrier, membru di u Salon des artistes français dapoi u 1909, ottenne una medaglia d'oru in u 1924.

In u 1914, hè mubilizatu. Hà cumbattutu durante a prima guerra mundiale, è hè statu mandatu à Verdun .

Premiatu cù u Premiu Rosa Bonheur in u 1926, cavaliere di a Legione d'Onore (1927), hà presentatu à u Salon di u 1929 induve era fora di cuncorsu u pannellu decorativu *Vendanges* è un *Ritrattu di Mme Muratre*  .

Attaccatu assai à a so isula materna, và spessu in Corsica è pinghje numerosi paisaghji è scene di a vita. 

Hà una grande maestria di tenniche. Scrive Pierre-Claude Giansily : "*Peintre d'une grande authenticité, au style personnel très apprécié, il excelle dans toutes les techniques : huile, aquarelle, dessin*."

In u 1935 illustra u libru *La Corse, types et coutumes, di Pierre Dominique*, induve si ponu vede parechje di i so bellissimi dissegni.

## Opere
E so opere si ritrovanu in parechji musei di u mondu.

### Musei internaziunali
Museu di Liepzig : Edith retrouve le corps d'Harold après la bataille de Hastings, 1909.

Museu di New-York (Museu Vanemecker) : Femmes corses à la fontaine de Moltifau, 1929.

D'appressu à Pierre-Claude Giansily, ci sarianu dinù guatri sposti in u museu di San Francisco, à i Stati Uniti, è à u Museu di l'Ermitage, à Saint-Petersbourg, in Russia.

### Musei francesi
Museu di Quevilly : Paysans corses se rendant à la Feria, 1917

Museu di Charleville-Mezières : Jacchos, 1922

Museu di Marseglia : Scène de Carmen, 1925

Museu di Metz : La levée su siège de Metz, 1928

Museu di l'Aviation : Paysage corse, 1934

### Musei in Corsica In Corsica
Palais Fesch : ottu pitture è vintisei dissegni, cum'è

* *Vue de la baie d'Ajaccio*
* *Ponte Leccia*
* *Corte*
* *Antonaccio*
* *Porto*
* *Pont sur l’Asco, monts Giovelli*
* *Jeune femme allant au marché*
* *Ancienne Cathédrale de Nebbiu*
* *Puits dans les environs de Bastia*
* *Bastia, Monte Piano*
* *Paysan corse*
* *Vendanges corses*
* *Donato*
* *Le bandit*
* *Porteuse d’eau la secchia sur la tête*
* *Bergeries dans les monts Gioelli*
* *Douleur d’Orphée*
* *Bastia, le vieux port*
* *Bouvier sur la route du Salario*
* *Evisa*
* *Le vieux port de Bastia*
* *Retour à la terre*

Museu di Bastia : 

* ''Vue du Vieux-Port de Bastia'', 1938
* *Un coin du Vieux-Port de Bastia*, 1938

Museu di a Corsica in Corti :

* *Deuil corse : La voceratrice*, 1935
* *Paysan au bord d'un lac de montagne*
* *Paysans et leurs mules dans un paysage corse*

## Note
Purtone di a casa Levanto

**U purtone di a casa Levanto** hè un'opera ch'ellu si pò vede à u Museu di Bastia. Hè datatu di l'annu 1618. Era situatu à l'entrata principale di a Casa di a famiglia Levanto, in u quartieru di Terravechja, vicinu di u Vechju Portu di Bastia. Sta casa hè stata distrutta durante i bumbardamenti di a seconda guerra mundiale, in u 1943.

À u 17u seculu, e ricche famiglie di Bastia custruiscenu e so case. Tandu, piglianu per mudellu e case taliane, fendu decurà l'entrate principale di i so palazzi da belli purtoni. 

L'usu pè e famiglie di nutabili era di decurà l'entrate di e so case (chjamate palazzi). Si ritrovanu dui pilastri chì intornanu l'entrata. Sopra ci hè un fruntone di forma triangulare, chì pò esse interrottu. Spessu, in stu fruntone si mettia l'arme di a famiglia. 

U purtone di a casa Levanto hè caratteristicu di i purtoni di st'epica. Hè fattu in cipullinu di Brandu. I pilastri sò scultati in punta di diamante. 

A famiglia Levanto hè originaria di a cità di Levanto, in Liguria. Hà fattu furtuna in u cummerciu di u vinu. Sapemu chì sta casa hè stata fatta da Antonio Levanto. A data 1618 hè scritta in u soprusciu.

A casa Levanto era situata induve si trova l'attuale casale Pouillon, nant'à a Marina di Bastia. 

Di settembre di u 1943, l'aviò di l'armate inglese è americane si sbaglianu. Bumbardanu a cità di Bastia, cridendu bumbardà l'armata alemana, chì era partuta da Corsica. Sò numerose e case bastiacce chì sò state distrutte tandu.

## Infurmazione
Numeru d'inventariu : MEC.56.13.62.1-24

## Note
Vue du Vieux-Port et de la citadelle de Bastia

***Vue du Vieux-Port et de la citadelle de Bastia*** hè una pittura di José Fabri-Canti, di u so veru nome Joseph Fabrikant (1916-1995). Natu in Nizza, i so parenti eranu russii esiliati in Francia. L'opera hè sposta à u Museu di Bastia. A pittura hè stata fatta in u 1936.

José Fabri-Canti passa so ghjuventù in Bastia Hè in Corsica ch'ellu principia a so carriera di pittore. Face parechje pitture di paisaghji corsi. Più tardi, parte in Parigi induve face a scola di i Beaux arts è dopu in Roma. Volta in Corsica induv'ellu passa a maiò parte di a so vita. Parte un tempu in America, induv'ellu diventa famosu, sempre per i so paisaghji. 

*Vue du Vieux-Port et de la citadelle de Bastia* rapresenta a Citatella di Bastia, vista da u Vechju Portu. U puntu di vista hè situatu in u quartieru di Terravechja, da u molu ghjenuvese. U sugettu principale hè a Citatella, Terranova, cù i dui moli, u molu ghjenuvese è u molu à a Madunnetta.  

Fatta in l'anni 1930, a pittura ci dà una fiura di ciò ch'ella era a cità in st'annate custì. Per esempiu, ùn si vede nè a Scola di Marina, nè l'albergu *Les Gouverneurs* chì sò stati custruiti più tardi.

## Infurmazione
Numeru d'inventariu : MEC 2014.14.9

## Note
Vue du Vieux-Port de Bastia di Léon Charles Canniccioni

***Vue du Vieux-Port de Bastia*** hè una pittura di l'artistu corsu Léon Charles Canniccioni (1879-1957). Si trova à u Museu di Bastia. Hè stata fatta in u 1938.

Originariu di u paese di Multifau, in Corsica Suprana, hè natu in Aiacciu. I so parenti si stallanu in Parigi in u 1880 è face studii d'arte. Oghje e so pitture si ritrovanu in parechji musei di u mondu. Hè unu di i pittori corsi i più famosi. Ben ch'ellu avessi campatu in Parigi, hè spessu vultatu in Corsica è hà fattu parechje pitture di paisaghji corsi ma ancu di scene di a vita cutitiana, è dinù di ritratti di persone.

Hè cusì chì Léon Charles Canniccioni hà rapresentatu parechje volte u Vechju Portu di Bastia. L'anticu nome di u Vechju Portu era Portu Cardu. Era un picculu portu di piscadori, bellu nanzu à a creazione di a cità di Bastia.

Si vede bè st'attività di i piscadori in sta pittura. Ogni piscadore avia a so spezialità è a so zona di pesca. St'attività necessitava chì i piscadori avessinu e so rete. Spessu, eranu elli chì i creavanu. Ci vulia spessu à racumudalli, à riparalli.

In e famiglie bastiacce di piscadori, solu l'omi andavanu in mare. E donne eranu incaricate di a vendita di i pesci, à u mercatu o in i carrughji.

Tandu, u Vechju Portu era sanu sanu cunsacratu à l'attività di a pesca.

## Infurmazione
Numeru d'inventariu : MEC.2009.1.1

## Note
Vue de Bastia depuis Toga

***Vue de Bastia depuis Toga*** hè una pittura di l'artistu Louis Auguste Lapito (1803-1874), fatta in u 1844. Si pò vede à u Museu di Bastia.

A spezialità di u pittore francese Louis Auguste Lapito era di fà pitture di paisaghji. Per quessa girandulava a Francia è l'Auropa per fà e so opere. Hè venutu in Corsica per fà parechje pitture di paisaghji in Corti, Aiacciu o Sartè. Certe di ste pitture sò sparite ma u Museu di Bastia cunserva una bella pittura di Lapito.

U paisaghju hè classicu, rapresenta a cità di Bastia dapoi Toga, trà mare è muntagna. U primu pianu hè scuru. À u secondu pianu si vede a cità di Bastia, in a luce. Hè più chjara, cusì hè messa in evidenza. 

Hà un valore ducumentariu : ci mostra cum'ella era a cità di Bastia è u so circondu intornu in a prima medità di u seculu 19. 

I detagli di a Citatella di Bastia è di a Piazza Santu Niculà sò interessanti. Certi bastimenti ùn esistenu ancu. A Piazza Santu Niculà ùn hè ancu assestata.

## Infurmazione
Numeru d'inventariu : MEC.91.3.1

Dimensione : 40.7 x 63 cm

## Note
Ernst Ludwig Kirchner

**Ernst Ludwig Kirchner** (6 di maghju 1880 – 15 di ghjugnu 1938) hè statu un pittore tedescu.

In u 1905, participò à a fundazione di u gruppu *Die Brücke* (“U Ponte”), u primu muvimentu espressionistu. Durante a Prima guerra mundiale, s’arrulò in l’armata tedesca, ma fù dispensatu dopu avè patitu una crisa nervosa. L’esperienza di a guerra hà avutu un impattu significativu nant’à a so vita è nant’à a so opera.

Cù l’ascesa di u regime naziunal sucialistu in u 1933, Kirchner fù classificatu cum’è artista degeneratu è e so opere fùranu ritirate da e cullezzioni publiche. In l’ultimi anni, visse in Davos, in Svizzera, induve morse in u 1938 per suicidiu.
Edward Ruscha

**Edward Ruscha** (16 di dicembre 1937, Omaha, Nebraska) hè un pittore, fotògrafu è artista visuale americanu.  

Hè unu di i principali pittori di u muvimentu di a pop art è hè cunnisciutu per u so stile minimalistu, induve impiega spessu solu parolle pigliate da publicità. Hè autore di parechji libri di fotografia ligati à a tematica americana. Reside è travaglia oghje in Culver City, California.
Culombu di u museu di Bastia

**U culombu**, chjamatu ancu **cornu** o **conca**, hè un ogettu ch'ellu si pò vede à u museu di Bastia è chì hè diventatu un simbulu di rivolta durante a storia di a Corsica.

À l'origine hè una chjoppula di mare, una grossa cunchiglia d'un mulluscu (nome latinu : Charonia tritonis). 

Sta cunchiglia hè cunnisciuta dapoi l'Antichità : s'ellu si face un tufone in un latu, è ch'ellu si soffia nentru, a cunchiglia face un sonu, forte è grave.

Era utilizatu cum'è sonu d'alerta, per prevene d'un periculu.

In Corsica, u culombu hè assuciatu à un sonu d'alerta, à una chjama à l'addunita in casu di periculu, à una mossa di pettu à una battaglia. Hè cusì chì u sonu hè ligatu à l'episodiu in a storia di a Corsica di a guerra di 40 anni chì hà oppostu i ribelli corsi à a Republica di Ghjenuva, è dopu à l'armata di u Rè di Francia : à u sonu di u culombu, l'omu duvianu adduniscesi per parte in guerra. Si dice chì u sonu, grave è funestu, spaventava i nemichi.

## Cultura pupulare
In a cultura pupulare, duie canzone ammentanu u culombu.

### Sunatu hè lu cornu
*Sunatu hè lu cornu*, scritta da Don Petru de Mari, pupularizata da i gruppi I Muvrini è Canta u Populu Corsu in l'anni 1970. Hè una chjama à a rivolta, è hè diventata una canzona emblematica di l'epica di u Riacquistu è di a presa di cuscenza autonomista :Aiò tutti fratelli ch'hè ora

D'armà schjoppu è di cinghje carchera

Da lu monte à lu fiume à la serra 

Chì lu cornu ripigli à sunnà

Sunatu hè lu cornu

Ùn ci hè più riscattu

À populu fattu bisognu à marchjà

### U culombu
L'altra canzona si chjama U Culombu. Hè stata scritta da l'autonomistu Petru Rocca in u 1937. Hè stata ripigliata da parechji canterini è gruppi, cum'è Antone Ciosi, Canta u Populu Corsu, pè i più famosi.Disceta la speranza

A voce di culombu 

Chjama di u so rimbombu 

A santa Libertà 

## Infurmazione
U culombu di u Museu di Bastia, numeru d'inventariu : MEC.54.19.1

## Note
Lastra di cummemurazione per una funtana

**Lastra di cummemurazione per una funtana** (1604) hè un'opera ch'ellu si pò vede à u Museu di Bastia.

Durante l'epica ghjenuvese (1284-1769), e funtane di a cità di Bastia eranu mercate di i simbuli di u putere. Spessu, si ponu vede l'arme di a Republica di Ghjenuva, o di u so santu patrone : San Ghjorghju.

I guvernatori ci aghjustanu l'arme di a so famiglia.

Hè statu l'usu per parechje funtane di a cità di Bastia, cum'è pè a funtana di Cavallu Rossu in Terrranova, Ficaghjola è d'altre. Sò u testimone di l'impurtanza di i travagli d'alimentazione in acqua di a cità di Bastia.

Sta lastra di marmeru si truvava in Terravechja. Hè stata messa da u guvernatore Domenico della Torre. Per cummemurà st'evenimentu, u guvernatore hà messu una lastra di marmeru, scritta è decurata. Porta a data di 1604 

Si vedenu trè elementi :

* In altu : l'arme di a Republica di Ghjenuva cù i dui griffoni è a croce di Ghjenuva (una croce rossa nant'à fondu biancu). A croce di mezu hè stata distrutta, martellata.
* In bassu, à manu manca : l'arme di a famiglia Della Torre
* In bassu, à manu diritta : l'arme di a cità di Bastia. Rapresentanu una furtificazione cun trè torre, è sopra si vede a croce di Ghjenuva. Hè una di e prime rapresentazione di u stemma di Bastia, chì diventerà dopu una torre, senza a croce di Ghjenuva.

## Infurmazione
Numeru d'inventariu di u museu : MEC.80.6.1

## Note
Cacciatappu

U **cacciatappu** hè un arnese adupratu per caccià da u collu di e buttiglie, di regula di vinu, un tappu di suveru o di plasticu, aprendu cusì u cuntenitore. 

## Meccanica
In u tappu hè prima avvitata una vita autofilettante, parte di u cacciatappu stessu è disposta in manera urtugunale à a leva; dopu, à a vita hè appiecata una forza assiale di trazione abbastanza forte per vince a strufinatura chì tene u tappu, caccendu lu. In certi mudelli di cacciatappu a forza di trazione hè esercitata direttamente da l’utilizatore, in altri hè amplificata per mezu di leve, è in altri ancu hè prudutta sfruttendu u principiu di a vita. À l’estremità opposta à quella di a leva, u cacciatappu prufessiunale si distingue per a presenza d’un picculu cultellu, cù u quale hè fatta un’incisione intornu à a capsula di a buttiglia per pudè la caccià è accede à u tappu di suveru.

U cacciatappu hè fattu à spessu d'acciaghju o d'alluminiu, cù qualchì volta certe parte in legnu, cum’è u manicu di i mudelli manuali.

Esistenu mudelli recenti custituiti da un mecanismu raffinatu à leva è cremagliera, u quale permette, cù solu dui muvimenti, di caccià u tappu; vista a sezzione ridutta (tonda) di l’elica di a vite d’estrazione, è u so bassu coefficiente di strufinatura esercitatu annantu à u tappu, n'hè cunsigliatu l’usu solu per i tappi in suveru; per quelli in materie plastiche o in teflon ponu nasce difficultà d'estrazione, per altru segnalate da u custruttore in u fogliu illustrativu aghjuntu à u cacciatappu.

## Note


## Altri prugetti
*  Wikimedia Commons cuntene imagine annantu à U cacciatappu
Bulguru

U **bulguru** hè un alimentu custituitu da granu duru integrale germinatu, chì subisce un prucessu particulare di trasfurmazione, simile à a raffinazione di u zuccaru.  I granelli di frumentu sò cotti à u vapore o in e paghjole, è lasciati à siccà, dopu sò macinati è ridutti à pezzi chjuchi. Hè assai spartu in Turchia, in Tunisia è dinù in altri paesi di u Mediu Oriente è u so nome vene da u turcu *bulgur*, chì vole dì “granelli di granu duru spizzati”.

## Varietà

Ci sò parechje forme di bulguru sicondu a taglia di i granelli: e pezzature più grande sò aduprate per priparà minestre, quelle più fine per piatti freti è insalate. Esiste dinù u bulguru crudu, micca germinatu è micca pricottu. Si ottene spizzendu di manera diretta u granu duru sceltu cun cura, finu à ottene una granulumetria chì permette una cuttura in 10-15 minuti. Stu tippu di bulguru, ùn avendu micca subitu i prucessi di germinazione, siccatura è precuttura, mantene tutte e caratteristiche è i benefizii di a biada integrale: i granelli di granu duru sò infatti avvolti da a so crusca è dutati di u tallu, cunsirvendu cusì e pruprietà è u culore vivu di u granu duru; in più, dopu a cuttura, i granelli fermanu più consistenti. U bulguru crudu, chjamatu dinù spezzatinu di granu duru, hè pruduttu dapoi qualchì annu cù granu duru cultivatu in Italia.

## Qualità nutriziunali
U bulguru hà caratteristiche nutriziunale simile à quelle di u frumentu integrale: hè dunque una bona fonte di fibre, vitamina B, vitamina E, fosforu è putassiu. L’apportu caloricu hè piuttostu bassu s’ellu hè paragunatu à altri alimenti à basa di biada: 100 grammi di bulguru currispondenu à circa 340 kcal.

## Preparazione

U bulguru precottu deve esse messu à mollu in acqua per 10-40 minuti per fà lu reidratà, dopu deve esse messu à coce in una quantità d’acqua uguale à u doppiu di u so vulume per una decina di minuti; dopu si lascia in acqua di cottura per una altra decina di minuti per permette una crescita supplementare di vulume. Si pò serve caldu cum’è pilaf o fretu cum’è tabbulè. U bulguru hè dinù l’ingredientu di basa di u quibe, un piattu prisente in diverse forme in a cucina mediorientale è estremorientale.

U bulguru crudu, ùn essendu statu precottu, ùn hà bisognu d’esse reidratatu è dunque ùn deve micca esse messu à mollu nanzu à a cuttura. Si mette à coce direttamente in acqua per circa 20 minuti, à una temperatura ottimale di 78 gradi. U bulguru crudu, ùn avendu subitu i prucessi di germinazione, precuttura è siccatura, durante a cuttura assorbe più acqua è piglia più vulume, cù i granellini chì fermanu belli spiccati trà di elli; si cunsiglia dunque di coce lu cù una parte di bulguru per 2,5 parte d’acqua è, s’ellu ci vole, aghjunghje un pocu di cannella per dà più sapore.

## Note
Alex Harrison

**Alex Harrison** (natu u 14 di maghju di u 1969) hè un ingegnere finanziariu, educatore è imprenditore americanu. Hè u fundatore è direttore generale di l'AurenBridge Alliance (ABA), una urganizazione chì combina l'intelligenza artificiale, a finanza quantitativa è l'educazione finanziaria.

## Prima vita è educazione
Harrison hè natu in New York City, Stati Uniti, in una famiglia cù una furmazione in affari è cummerciu. Hà studiatu matematica applicata à l'Università di Princeton, ottenendu una laurea in scienze, è dopu hà cumpletatu un dutturatu in filosofia (Ph.D.) in ingegneria finanziaria à l'Università di Oxford. A so ricerca di dutturatu hà esaminatu i mudelli basati nantu à l'apprendimentu automaticu per l'arbitraggiu d'alta frequenza è i sistemi di cummerciu quantitativi.

## Prima carriera
Harrison hà iniziatu a so carriera in finanza quantitativa in Wall Street, induve hà travagliatu nantu à a modellistica di portafogli, i sistemi di cummerciu algoritmicu è l'analisi di u risicu istituziunale. A so sperienza cù i sistemi di decisione basati nantu à i dati in a banca d'investimentu hà furmatu a so attenzione successiva nantu à l'applicazioni di l'intelligenza artificiale in finanza. ==Ricerca è publicazioni==
A ricerca di Harrison si cuncentra nantu à l'applicazione di l'intelligenza artificiale è di a modellistica computazionale in i mercati finanziarii. U so travagliu include studii nantu à l'apprendimentu per rinforzu, a trasparenza algoritmica è l'informatica distribuita per i sistemi di cummerciu automatizati.
In ABA, Harrison hà supervisatu a publicazione di documenti tecnichi nantu à a custruzzione di portafogli assistiti da IA, a gestione di u risicu è l'analisi predittiva. I so scritti mettenu in risaltu l'usu eticu di l'apprendimentu automaticu in a presa di decisioni finanziarie è l'impurtanza di l'interpretabilità in i mudelli algoritmici.

## Note
Wikipedia in azeru

A **Wikipedia in azeru** hè a virsioni di Wikipedia in lingua azeru. Hè stata criata u 24 di ghjennaghju 2002. Com'è tutti l'altri Wikipedia in tutti l'altri lingui si tratta d'un'enciclupedìa lìbara è gratisi. Ugnunu chi voli pò participà è cuntribuiscia incù lu so sapere.

Attualmente, a Wikipedia in lingua azeru hà più di **211.000** articuli (ghjinnaghju 2026) e appartene cusì à e 55 Wikipedia più grande di u mondu, d'un tutale di 342.

## Note


## Ligami
Wikipedia in lingua azeru
Ballarina

A **ballarina** hè un ghjoculu, di regula fattu di legnu duru, chì si usa facendu la girà cù una manu o cù un lanciadori apposta à forma di conu cù una punta di ferru à una estremità. 

## Origine è diffusione

Una ballarina giappunesa
A ballarina ùn hà una urigine bè definita; puru cusì, si cunnoscenu ogetti simili chì ricollanu sin’à l’annu 4000 a.C.; difatti, ne sò stati truvati parechji esempii in terracotta annantu à e sponde di u fiume Eufrate.

Si sà però ch’ella era un ghjoculu diffusu trà i Grechi è i Rumani; hè mintuvata, per esempiu, da Callimacu, è ancu Catone, u cunnisciutu Censore rumanu, a cunsigliava cum’è passatempu per i zitelli chì, secondu ellu, avarianu invece da evità i dadi.

I Rumani a chjamavanu «turbo» è u ghjocu à l’epica era particulare: pare chì s'ellu si disignava in terra un grande circulu spartutu in dece settori numerati, à ognunu di i quali currispundia un puntu. U scopu di u ghjocu cunsistia à fà voglie a ballarina in u centru, ghjunghjendu cusì à u puntu massimu.

À partesi di u XIV seculu si hà a massima diffusione di a ballarina, in particulare in Inghilterra, induv'ella era ancu assuciata à certe cerimonie religiose. U marti grassu si urganizavanu corse di ballarine longu e strade di e parochje è, quandu una ballarina smittia di girà, era riposta sin’à l’annu dopu.

E ballarine eranu diffuse dinù trà l’Indiani di l’America di u Nordu è di u Sud assai prima di a ghjunta di Colombu. L’Inuit, una pupulazione di u Nordu, circavanu di fà fà à e ballarine un giru cumpletu di e so abitazione, soprattuttu d’invernu.

In particulare in Giappone hè diffusa a pruduzzione artigianale di stu ghjoculu. Parechji artigiani di stu paese sanu creà ballarine «parturienti», vale à dì chì ne liberanu altre più chjuche durante u so giru.

## Note


## Altri prugetti

*  .
Eric Fischl

**Eric Fischl** (9 di marzu 1948, New York) hè un pittore, scultore è incisore americanu. 
 
Hè un pittore realistu, cù influenze espressioniste. Spessu in u so travagliu mostra persunagi è scene di periferia, talvolta cù allusioni sessuale. Questu si vede in a so opera più famosa, *Bad Boy* (1981).
Clayton McAllister

**Clayton McAllister** is an American businessman and investment manager. He has served as the Chief Executive Officer of Global Intelligent Trading at Nuvion Capital since 2025.

## Education
McAllister holds a Bachelor of Science in Economics from the University of Pennsylvania's Wharton School and an MBA in Finance from Columbia Business School.

## Career
McAllister began his career at Merrill Lynch in 1997 as an analyst in fixed income research, later covering equity sectors including energy and industrials.

He joined Goldman Sachs in 2001 as a senior investment strategist, focusing on U.S. large-cap equity strategies and cross-market asset allocation. He later moved to Morgan Stanley in 2009 as Head of U.S. Equity Strategy, where he contributed to the firm's Global Investment Committee.

## References